CELEX: 22019D0355
Language: hu
Date: 2019-02-25 00:00:00
Title: Az AKCS–EU Nagykövetek Bizottságának 1/2019 határozata (2019. február 25.) a Mezőgazdasági és Vidéki Együttműködés Technikai Központja (CTA) igazgatójának a 2017-es pénzügyi évre szóló költségvetés végrehajtására vonatkozó felelőssége alóli mentesítéséről [2019/355]

5.3.2019   
               
               
                  HU
               
               
                  Az Európai Unió Hivatalos Lapja
               
               
                  L 64/11
               
            
         AZ AKCS–EU NAGYKÖVETEK BIZOTTSÁGÁNAK 1/2019 HATÁROZATA
         (2019. február 25.)
         a Mezőgazdasági és Vidéki Együttműködés Technikai Központja (CTA) igazgatójának a 2017-es pénzügyi évre szóló költségvetés végrehajtására vonatkozó felelőssége alóli mentesítéséről [2019/355]
         AZ AKCS–EU NAGYKÖVETEK BIZOTTSÁGA,
         tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodásra (1) és különösen a III. melléklete 2. cikkének (6) bekezdésére,
         tekintettel az AKCS–EU Nagykövetek Bizottságának a Mezőgazdasági és Vidéki Együttműködés Technikai Központjának alapszabályáról szóló, 2013. november 7-i 5/2013 határozatára (2) és különösen a melléklete 4. cikkének (2) bekezdésére,
         tekintettel az AKCS–EK Nagykövetek Bizottságának a Mezőgazdasági és Vidéki Együttműködés Technikai Központjának (CTA) pénzügyi szabályzatáról szóló, 2006. szeptember 27-i 3/2006 határozatára (3) és különösen annak 26. cikke (5) bekezdésére,
         tekintettel a Mezőgazdasági és Vidéki Együttműködés Technikai Központjának a 2017. december 31-én lezárult 2017-es pénzügyi évre vonatkozó pénzügyi kimutatásaira,
         tekintettel a Központ kimutatásairól szóló, a 2017-es pénzügyi évre vonatkozó ellenőrzési jelentésre,
         tudomásul véve a Központ igazgatójának az ellenőrök észrevételeire adott válaszát,
         tudomásul véve, hogy a Központ igazgatótanácsa jóváhagyta a Mezőgazdasági és Vidéki Együttműködés Technikai Központjának a 2017-es pénzügyi évre vonatkozó pénzügyi kimutatásait és ellenőrzési jelentését,
         mivel:
         
                     (1)
                  
                  
                     A Központ bevételét a 2017-es pénzügyi évben alapvetően az Európai Fejlesztési Alapból származó hozzájárulások tették ki, amelyek összege 14 792 000 EUR volt.
                  
               
                     (2)
                  
                  
                     A 2017-es pénzügyi év során a Központ költségvetésének az igazgató általi végrehajtása összességében véve olyannak minősül, amely alapján az igazgatót mentesíteni kell az e pénzügyi évre szóló költségvetés végrehajtásának felelőssége alól,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A bizottság a szóban forgó pénzügyi évre vonatkozó ellenőrzési jelentés és pénzügyi kimutatások alapján mentesíti a Mezőgazdasági és Vidéki Együttműködés Technikai Központjának igazgatóját a 2017-es pénzügyi évre szóló költségvetés végrehajtására vonatkozó felelőssége alól.
         
         
            Kelt Brüsszelben, 2019. február 25-én.
            
               
                  az AKCS–EU Nagykövetek Bizottsága nevében
               
               
                  az elnök
               
               Luminița Teodora ODOBESCU
            
         
         
            (1)  HL L 317., 2000.12.15., 3. o.
         
         
            (2)  HL L 309., 2013.11.19., 50. o.
         
         
            (3)  HL L 350., 2006.12.12., 1. o.